**ΑΝΑΚΟΙΝΩΣΗ**

Ο **Δήμος Δάφνης-Υμηττού** σε συνεργασία με το **ΚΕΠ Υγείας**, το **ΕΔΔΥΠΠΥ** και την εταιρεία **Alzheimer Αθηνών**, προβαίνουν στη **δημιουργία** **Συμβουλευτικού Σταθμού για την Άνοια,** με σκοπό τόσο την **ενημέρωση** και την **ευαισθητοποίηση** των συμπολιτών μας, ως προς την αναγκαιότητα πρόληψης για την άνοια, όσο και την **υποστήριξη** **πασχόντων** από τη συγκεκριμένη ασθένεια και των **φροντιστών τους**.

Ο Συμβουλευτικός Σταθμός για την Άνοια, απευθύνεται τόσο **σε υγιείς ηλικιωμένους** , όσο και **σε άτομα με προβλήματα μνήμης, άτομα σε αρχικό ή μεσαίο στάδιο άνοιας**, και άτομα **άνω των 65 ετών**, που επιθυμούν να συμμετάσχουν **σε δράσεις πρόληψης**.

Με την πραγματοποίηση δοκιμασιών νοητικών λειτουργιών, **μέσω μη φαρμακευτικών μεθόδων**, θα διενεργούνται **ασκήσεις για τη μνήμη**, **ομάδες νοητικής ενδυνάμωσης**, **δοκιμασίες εκτελεστικών και γλωσσικών λειτουργιών**, **ασκήσεις για την ικανότητα συγκέντρωσης και ασκήσεις γυμναστικής για υγεία κ ευεξία**.

Ο Συμβουλευτικός Σταθμός για την Άνοια, **θα στεγάζεται στον χώρο του ΚΕΠ Υγείας** της πόλης μας, **Δερβενακίων 13**, εντός της πλατείας Δημαρχείου Δάφνης, και θα εξυπηρετεί **κατόπιν ραντεβού στο τηλ: 210 9769598**.

Στα **πλαίσια της έναρξης της λειτουργίας** του Συμβουλευτικού Σταθμού τη **Δευτέρα 25 Νοεμβρίου 2024**, στο **Ά Κ.Α.Π.Η. Υμηττού**, Παπαστράτου 14, **10:00** έως **13:00** καιτην **Τετάρτη 27 Νοεμβρίου 2024**, στο ΄**Β Κ.Α.Π.Η. Υμηττού**, Λεωφόρος Ηλιουπόλεως 62, **10:00** έως **13:00**, θα πραγματοποιηθούν από το ΚΕΠ Υγείας, ασκήσεις ενίσχυσης μνήμης στα μέλη των Κ.Α.Π.Η., τα οποία θα ενημερωθούν για τις υπηρεσίες που θα παρέχονται στον Σταθμό Άνοιας.

*Η έγκαιρη διάγνωση προλαμβάνει την ασθένεια!*

*Η άνοια μας αφορά όλους!*